Il-kontribuzzjonijiet mill-UE u l-istati membri tagħha biex jgħinu lill-pajjiżi fil-fażi tal-iżvilupp inaqqsu l-emissjonijiet ta' gass serra u jlaħħqu mal-impatti tat-tibdil fil-klima wrew żieda qawwija fl-2015, b'mod partikolari għall-finanzjament tal-adattament. It-total ġie kkonfermat fl-24 ta' Ottubru 2016 waqt laqgħa tal-Kumitat Ekonomiku u Finanzjarju tal-UE, qabel konferenza tan-NU dwar it-tibdil fil-klima f'Marrakech B'kollox il-kontribuzzjonijiet mill-UE u l-istati membri tagħha jammontaw għal , żieda sinifikanti meta mqabbel mal- . Il-kontribuzzjonijiet ġew diretti b'suċċess f'inizjattivi ta' mitigazzjoni u ta' adattament tat-tibdil fil-klima f'pajjiżi fil-fażi tal-iżvilupp. Il-kontribuzzjoni titqies bħala pass importanti lejn l-implimentazzjoni tal-ftehim vinkolanti dwar it-tibdil fil-klima li ntlaħaq f'Pariġi f'Diċembru 2015. L-aħħar ċifra turi d- determinazzjoni tal-UE li żżid il-kontribuzzjoni finanzjarja internazzjonali tagħha għall-klima lejn il-mira ta' $100 biljun fis-sena stabbilita għall-pajjiżi industrijalizzati sal-2020 u li tibqa' sejra sal-2025. Qabel l-2025, il-partijiet għall-konvenzjoni qafas tan-NU dwar it-tibdil fil-klima ser jistabbilixxu mira kollettiva ġdida. B'reazzjoni għall-eżitu tal-konferenza ta' Pariġi fl-2015, l-istati membri laqgħu wkoll b'mod partikolari l-'pjan direzzjonali' konkret imħejji mill-pajjiżi żviluppati, li juri l-miżuri li l-pajjiżi żviluppati qegħdin jieħdu biex jiksbu l-mira ta' $100 biljun. Il-kontribuzzjonijiet għall-mitigazzjoni u l-adattament ser jiġu mmobilizzati b'mod konġunt minn firxa wiesgħa ta' sorsi : pubbliċi u privati, bilaterali u multilaterali, inkluż sorsi alternattivi ta' finanzjament u b'trasparenza tal-implimentazzjoni. - Din iċ-ċifra tinkludi sorsi ta' finanzjament għall-klima minn baġits pubbliċi u istituzzjonijiet finanzjarji oħra għall-iżvilupp, kif irrappurtat mill-istati membri fil-kuntest tal-artikolu 16 tar-regolament 525/2013. Tinkludi wkoll €1.5 biljun mill-baġit tal-UE u €2.2 mill-Bank Ewropew tal-Investiment.